CELEX: 62009CA0359
Language: el
Date: 2011-02-03 00:00:00
Title: Υπόθεση C-359/09: Απόφαση του Δικαστηρίου (τέταρτο τμήμα) της 3ης Φεβρουαρίου 2011 [αίτηση του Fővárosi Ítélőtábla (Δημοκρατία της Ουγγαρίας) για την έκδοση προδικαστικής αποφάσεως] — Donat Cornelius Ebert κατά Budapesti Ügyvédi Kamara (Δικηγόροι — Οδηγία 89/48/ΕΟΚ — Αναγνώριση των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών — Οδηγία 98/5/ΕΚ — Μόνιμη άσκηση του δικηγορικού επαγγέλματος σε κράτος μέλος διάφορο εκείνου στο οποίο αποκτήθηκε ο επαγγελματικός τίτλος — Χρήση του επαγγελματικού τίτλου στο κράτος μέλος υποδοχής — Προϋποθέσεις — Εγγραφή σε δικηγορικό σύλλογο του κράτους μέλους υποδοχής)

2.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 103/6
            
         Απόφαση του Δικαστηρίου (τέταρτο τμήμα) της 3ης Φεβρουαρίου 2011 [αίτηση του Fővárosi Ítélőtábla (Δημοκρατία της Ουγγαρίας) για την έκδοση προδικαστικής αποφάσεως] — Donat Cornelius Ebert κατά Budapesti Ügyvédi Kamara
   (Υπόθεση C-359/09) (1)
   
   (Δικηγόροι - Οδηγία 89/48/ΕΟΚ - Αναγνώριση των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών - Οδηγία 98/5/ΕΚ - Μόνιμη άσκηση του δικηγορικού επαγγέλματος σε κράτος μέλος διάφορο εκείνου στο οποίο αποκτήθηκε ο επαγγελματικός τίτλος - Χρήση του επαγγελματικού τίτλου στο κράτος μέλος υποδοχής - Προϋποθέσεις - Εγγραφή σε δικηγορικό σύλλογο του κράτους μέλους υποδοχής)
   2011/C 103/08
   Γλώσσα διαδικασίας: η ουγγρική
   
      Αιτούν δικαστήριο
   
   Fővárosi Ítélőtábla
   
      Διάδικοι στην υπόθεση της κύριας δίκης
   
   Donat Cornelius Ebert
   
      κατά
   
   Budapesti Ügyvédi Kamara
   
      Αντικείμενο
   
   Αίτηση εκδόσεως προδικαστικής αποφάσεως — Fővárosi Ítélőtábla — Ερμηνεία της οδηγίας 89/48/ΕΟΚ του Συμβουλίου, της 21ης Δεκεμβρίου 1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών (ΕΕ L 19, σ. 16) και της οδηγίας 98/5/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διευκόλυνση της μόνιμης άσκησης του δικηγορικού επαγγέλματος σε κράτος μέλος διάφορο εκείνου στο οποίο αποκτήθηκε ο επαγγελματικός τίτλος (ΕΕ L 77, σ. 36) — Ρύθμιση κράτους μέλους που προβλέπει τη δυνατότητα ασκήσεως του δικηγορικού επαγγέλματος υπό τον επαγγελματικό τίτλο του εν λόγω κράτους μέλους μόνο για τους δικηγόρους που έχουν εγγραφεί σε δικηγορικό σύλλογο του κράτους αυτού
   
      Διατακτικό
   
   
               1)
            
            
               Η οδηγία 89/48/ΕΟΚ του Συμβουλίου, της 21ης Δεκεμβρίου 1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών, όπως τροποποιήθηκε με την οδηγία 2001/19/ΕΚ του Ευρωπαϊκού Κοινοβουλίου και του Συμβουλίου, της 14ης Μαΐου 2001, και η οδηγία 98/5/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διευκόλυνση της μόνιμης άσκησης του δικηγορικού επαγγέλματος σε κράτος μέλος διάφορο εκείνου στο οποίο αποκτήθηκε ο επαγγελματικός τίτλος, δεν απαγορεύουν εθνική κανονιστική ρύθμιση που καθιερώνει για την άσκηση δικηγορίας υπό τον επαγγελματικό τίτλο του δικηγόρου του κράτους μέλους υποδοχής την υποχρέωση του ενδιαφερομένου να αποτελεί μέλος ενώσεως όπως είναι ο δικηγορικός σύλλογος.
            
         
               2)
            
            
               Οι οδηγίες 89/48 και 98/5 αλληλοσυμπληρώνονται καθιερώνοντας, για τους δικηγόρους των κρατών μελών, δύο διαδικασίες προσβάσεως στο δικηγορικό επάγγελμα κράτους μέλους υποδοχής υπό τον επαγγελματικό τίτλο του κράτους μέλους αυτού.
            
         
      (1)  ΕΕ C 312 της 19.12.2009.